**Π 806-829**

**806-815**: ο ποιητής παρουσιάζει τον πολεμιστή που δίνει το πρώτο χτύπημα στον Πάτροκλο μετά τον Φοίβο. Είναι ο Εύφορβος, ένας ικανότατος μαχητής που έχει διακριθεί από την πρώτη του φορά σε μάχη. Ο ποιητής αφιερώνει τέσσερις στίχους στην εγκωμιαστική αυτή παρουσίαση και δεν το κάνει τυχαία. Ο σκοπός του είναι να τονίσει για άλλη μια φορά την εξαιρετική ανδρεία του Πατρόκλου, αφού ο ηρωικός Εύφορβος δεν τολμά να τον αντιμετωπίσει πρόσωπο με πρόσωπο (τον χτυπάει στην πλάτη-807) και αφού τον χτύπησε δεν τολμά να μείνει και να αντιμετωπίσει τον πληγωμένο και άοπλο ήρωα (814-815) αλλά τραβάει το σπαθί του και χώνεται ανάμεσα στους άλλους Τρώες («μες στον στρατόν εσύρθη»).

**816-817**: Εδώ υποκείμενο είναι ο Πάτροκλος, ο οποίος στρέφεται προς τους συντρόφους του χτυπημένος προσπαθώντας να αποφύγει, όπως σχολιάζει ο ποιητής, τη μοίρα του.

**818-822**: Ο Έκτορας αντιλαμβάνεται τον Πάτροκλο να απομακρύνεται και προχωρά να του κόψει το δρόμο. Αυτός τουλάχιστον δεν τον χτυπάει από πίσω, όπως ο Φοίβος και ο Εύφορβος, αλλά πόσο τιμά έναν πολεμιστή το να επιτίθεται σε έναν πληγωμένο αντίπαλο; Ο Έκτορας λοιπόν βγάζει το σπαθί του και τρυπάει πέρα ως πέρα στην κοιλιά. Ο Πάτροκλος πέφτει (822) και η πτώση του «παγώνει» τους Αχαιούς.

**823-829**: Εκτεταμένη παρομοίωση. Αναφορικό μέρος 823-826, δεικτικό 827-829 και κοινός όρος η ένταση της μονομαχίας που οδηγεί στο θάνατο του ενός μονομάχου. Ο Έκτορας που παρομοιάζεται με λιοντάρι σκοτώνει τον Πάτροκλο που παρομοιάζεται με αγριόχοιρο. Η αίσθηση της νίκης συνεπαίρνει τον Έκτορα και τον κάνει να υπερβεί το μέτρο και να καυχηθεί πάνω από τον ετοιμοθάνατο Πάτροκλο.

**Ερώτηση**

Ερωτ. 6, σελίδα118